Diari Oficial de la Generalitat Valenciana


Sumari del DOGV 9964, del 24-10-2024 (2024/11814)

DECRET 159/2024, de 22 d'octubre, del Consell, de modificació del Decret 53/2024, de 13 de maig, del Consell, pel qual es crea la Comissió Interdepartamental per a la Transformació Digital i Simplificació Administrativa en la Comunitat Valenciana (CITSA).
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/10/22/159/dof/vci/html**

### Dades del document

Número de DOGV
:   9964

Data del DOGV
:   24-10-2024

Secció del DOGV
:   I. DISPOSICIONS GENERALS

Número del document
:   2024/11476

CVE
:   SPDL-T-9372-96337

Data del document
:   22-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Decret

Anàlisi jurídica

 Descriptors 

:   * Comissió Interdepartamental Per A la Transformació Digital i Simplificació Administrativa
    * tecnologia digital
    * administració regional
    * organització administrativa
    * administració pública
    * legislació

PREÀMBUL

En el *Diari Oficial de la Generalitat Valenciana*  número 9849, de 15 de maig de 2024, es va publicar el Decret 53/2024, de 13 de maig, del Consell, pel qual es crea la Comissió Interdepartamental per a la Transformació Digital i Simplificació Administrativa a la Comunitat Valenciana (CITSA), que va entrar en vigor l’endemà de ser publicat.

El decret esmentat crea i regula la Comissió Interdepartamental per a la Transformació Digital i la Simplificació Administrativa en la Generalitat (CITSA), que coordina, impulsa i supervisa el disseny i l’execució de la política de la Generalitat en matèria de transformació digital, simplificació administrativa i qualitat dels servicis públics.

Així mateix, crea i regula la Comissió de Seguiment de Simplificació i Transformació Digital, com una comissió tècnica de naturalesa permanent de la CITSA, amb la finalitat de proporcionar-li suport i assessorament.

Atés que s’ha considerat essencial la participació, com a membres de ple dret en la comissió de seguiment esmentada, de representants de les unitats de l’Administració de la Generalitat en matèria d’atenció a la ciutadania, inspecció general de servicis i transparència, s’ha de modificar l’apartat 3 de l’article 6 del Decret 53/2024, de 13 de maig, per a reflectir esta circumstància en la composició de l’òrgan col·legiat.

En virtut del que s’ha exposat, i de les competències atribuïdes en matèria d’impuls de l’acció interdepartamental del Consell i de simplificació administrativa, en l’article 2, i en matèria de tecnologies de la informació i la comunicació, en l’article 4, ambdós del Decret 17/2024, de 12 de juliol, del president de la Generalitat; d’acord amb el que establixen els articles 18.*f*, 28.*c*, 33.1 i 43 de la Llei 5/1983, de 30 de desembre, del Consell; a proposta conjunta del president de la Generalitat i de la consellera d’Hisenda, Economia i Administració Pública, i amb la deliberació prèvia del Consell, en la reunió del dia 22 d’octubre de 2024,

DECRETE

*Article únic. Modificació del Decret 53/2024, de 13 de maig, del Consell, pel qual es crea la Comissió Interdepartamental per a la Transformació Digital i Simplificació Administrativa a la Comunitat Valenciana (CITSA)*

Es modifica l’apartat 3 de l’article 6 del Decret 53/2024, de 13 de maig, del Consell, pel qual es crea la Comissió Interdepartamental per a la Transformació Digital i Simplificació Administrativa a la Comunitat Valenciana (CITSA), la redacció del qual queda com s’indica en l’annex d’este decret.

DISPOSICIÓ DEROGATÒRIA

Única. Derogació normativa

Queden derogades totes les disposicions de rang igual o inferior que s’oposen al que disposa este decret.

DISPOSICIÓ FINAL

Única. Entrada en vigor

Este decret entrarà en vigor l’endemà de ser publicat en el *Diari Oficial de la Generalitat Valenciana*.

València, 22 d'octubre de 2024

Carlos Mazón Guixot

President de la Generalitat

Ruth María Merino Peña

Consellera d'Hisenda, Economia i Administració Pública

ANNEX

Nova redacció de l’apartat 3 de l’article 6 del Decret 53/2024, de 13 de maig, del Consell, pel qual es crea la Comissió Interdepartamental per a la Transformació Digital i Simplificació Administrativa a la Comunitat Valenciana (CITSA).

L'apartat 3 de l'article 6 queda amb la següent redacció:

«Article 6. Comissió de Seguiment de Simplificació i Transformació Digital

[...]

3. La comissió tècnica tindrà la composició que s’establix a continuació, i es buscarà la presència equilibrada de dones i hòmens, excepte per raons fundades i objectives, degudament motivades.

a) Presidència, que correspondrà a la persona titular de la subdirecció general competent en coordinació i gestió de les tecnologies de la informació i les comunicacions, o la persona en qui delegue, amb rang mínim de cap de servici.

b) Secretaria, que correspondrà a la persona titular de la subdirecció general competent en matèria de simplificació administrativa, o la persona en qui delegue, amb rang mínim de cap de servici.

c) Les vocalies, que tindran la procedència següent, i que hauran de tindre un rang mínim de cap de servici:

1r. Les persones titulars de les secretaries generals administratives o les persones en qui deleguen.

2n. Una vocalia designada per cada un dels òrgans competents dels departaments que tinguen competències TIC pròpies.

3r. Una persona representant de les unitats amb funcions en matèria d’atenció a la ciutadania, inspecció general de servicis, arxius, transparència i ciberseguretat.

4t. Seran vocals, amb veu, però sense vot, una persona representant de l’Advocacia de la Generalitat, una persona representant de la Intervenció General i el delegat o la delegada de Protecció de Dades de la Generalitat, o el subdelegat o la subdelegada de Protecció de Dades en qui delegue.

d) A més, podran incorporar-se amb veu, però sense vot, representants de les entitats del sector públic, quan siguen convidades per la persona titular de la presidència de la comissió tècnica, amb motiu de les aportacions que puguen fer per a millorar la qualitat dels servicis públics pels seus coneixements o la seua experiència.»


Còpia Permalink ELI